title: 2010/233/: Απόφαση της Επιτροπής, της 26ης Απριλίου 2010 , σχετικά με τη σύσταση ομάδας εμπειρογνωμόνων για ένα κοινό πλαίσιο αναφοράς στον τομέα του ευρωπαϊκού δικαίου των συμβάσεων

text:
               27.4.2010

               EL

               Επίσημη Εφημερίδα της Ευρωπαϊκής Ένωσης

               L 105/109

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 26ης Απριλίου 2010
   σχετικά με τη σύσταση ομάδας εμπειρογνωμόνων για ένα κοινό πλαίσιο αναφοράς στον τομέα του ευρωπαϊκού δικαίου των συμβάσεων
   (2010/233/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Το Ευρωπαϊκό Συμβούλιο του Tampere, τον Οκτώβριο του 1999, ζήτησε από την Επιτροπή να μελετήσει την ανάγκη εναρμόνισης της νομοθεσίας στον τομέα του ουσιαστικού αστικού δικαίου.

               (2)

               Η Επιτροπή εξέδωσε ανακοίνωση σχετικά με το ευρωπαϊκό δίκαιο των συμβάσεων (1) το 2001, με σκοπό την έναρξη μιας διαδικασίας διαβούλευσης σχετικά με δυνητικά προβλήματα και δράσεις στον τομέα του δικαίου των συμβάσεων. Οι απαντήσεις στη διαβούλευση αυτή ανέδειξαν μια σαφή συναίνεση σχετικά με την αναγκαιότητα να ενισχυθεί η συνοχή του ισχύοντος στην Ένωση δικαίου των συμβάσεων, ώστε να εξασφαλιστεί η ενιαία εφαρμογή του και η αρμονική λειτουργία της εσωτερικής αγοράς.

               (3)

               Η Επιτροπή δημοσίευσε το 2003 ένα σχέδιο δράσης με τίτλο «Ένα συνεκτικότερο ευρωπαϊκό δίκαιο των συμβάσεων» (2) που πρότεινε τη βελτίωση της ποιότητας και της συνοχής της νομοθεσίας της Ένωσης στον τομέα του δικαίου των συμβάσεων, με τη θέσπιση ενός κοινού πλαισίου αναφοράς το οποίο θα πρόσφερε στην Ένωση ένα μη δεσμευτικό μέσο αναφοράς που θα περιλαμβάνει αρχές, ορισμούς και πρότυπα κανόνων για την αναθεώρηση της ισχύουσας νομοθεσίας της Ένωσης και την εκπόνηση νέας νομοθεσίας στον τομέα του δικαίου των συμβάσεων.

               (4)

               Ως προπαρασκευαστικό μέτρο, η Επιτροπή χρηματοδότησε το 2005, μέσω επιδότησης βάσει του 6ου προγράμματος-πλαισίου για την έρευνα, ένα ευρωπαϊκό πανεπιστημιακό δίκτυο ερευνητών για την εκπόνηση λεπτομερούς νομικής έρευνας, που ολοκληρώθηκε με την εκπόνηση ενός πανεπιστημιακού σχεδίου κοινού πλαισίου αναφοράς (στο εξής αναφέρεται ως «το σχέδιο κοινού πλαισίου αναφοράς»).

               (5)

               Το πρόγραμμα της Στοκχόλμης για την περίοδο 2010-2014 καλεί την Επιτροπή να υποβάλει πρόταση για ένα κοινό πλαίσιο αναφοράς στον τομέα του ευρωπαϊκού δικαίου των συμβάσεων, που θα έπρεπε να είναι ένα μη δεσμευτικό σύνολο θεμελιωδών αρχών, ορισμών και πρότυπων κανόνων για να χρησιμοποιηθεί από τους νομοθέτες σε επίπεδο Ένωσης ώστε να εξασφαλιστεί, κατά τη νομοθετική διαδικασία, μεγαλύτερη συνοχή και καλύτερη ποιότητα.

               (6)

               Η στρατηγική «Ευρώπη 2020» για έξυπνη, διατηρήσιμη και χωρίς αποκλεισμούς ανάπτυξη (3) αναγνωρίζει την ανάγκη να καταστεί ευκολότερη και λιγότερο δαπανηρή για τις επιχειρήσεις και τους καταναλωτές η σύναψη συμβάσεων με εταίρους από άλλες χώρες της ΕΕ, μεταξύ άλλων, σημειώνοντας πρόοδο προς ένα προαιρετικό ευρωπαϊκό δίκαιο συμβάσεων.

               (7)

               Συνεπώς, είναι απαραίτητο να συσταθεί μια ομάδα εμπειρογνωμόνων στον τομέα του αστικού δικαίου και ειδικότερα του δικαίου των συμβάσεων και να καθοριστούν τα καθήκοντα και η δομή της.

               (8)

               Η ομάδα θα βοηθήσει την Επιτροπή να εκπονήσει πρόταση για ένα κοινό πλαίσιο αναφοράς στον τομέα του ευρωπαϊκού δικαίου των συμβάσεων, περιλαμβανομένου του δικαίου καταναλωτικών και επιχειρηματικών συμβάσεων, με σημείο εκκίνησης το σχέδιο κοινού πλαισίου αναφοράς και λαμβάνοντας υπόψη τις λοιπές ερευνητικές εργασίες που διεξάχθηκαν στον τομέα αυτό, καθώς και το κεκτημένο της Ένωσης. Η ομάδα θα πρέπει ειδικότερα να βοηθήσει την Επιτροπή να επιλέξει τα μέρη του σχεδίου κοινού πλαισίου αναφοράς που άπτονται άμεσα ή έμμεσα του δικαίου των συμβάσεων, ώστε στη συνέχεια να αναδιαρθρώσει, αναθεωρήσει και συμπληρώσει τα επιλεγέντα περιεχόμενα.

               (9)

               Η ομάδα θα αποτελείται από εμπειρογνώμονες με υψηλά προσόντα και ειδίκευση στον τομέα του αστικού δικαίου και ιδίως του δικαίου των συμβάσεων που διορίζονται σε προσωπική βάση.

               (10)

               Πρέπει να θεσπιστούν κανόνες για τη δημοσιοποίηση των πληροφοριών από τα μέλη της ομάδας, με την επιφύλαξη των κανόνων της Επιτροπής στον τομέα της ασφάλειας που καθορίζονται στο παράρτημα της απόφασης της Επιτροπής 2001/844/ΕΚ, ΕΚΑΧ, Ευρατόμ (4).

               (11)

               Η επεξεργασία δεδομένων προσωπικού χαρακτήρα που αφορούν μέλη της ομάδας πρέπει να γίνεται σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (5).

               (12)

               Είναι σκόπιμο να οριστεί περίοδος εφαρμογής της παρούσας απόφασης. Η Επιτροπή θα εξετάσει σε εύθετο χρόνο τη σκοπιμότητα παράτασης.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ομάδα εμπειρογνωμόνων για ένα κοινό πλαίσιο αναφοράς στον τομέα του ευρωπαϊκού δικαίου των συμβάσεων
   Θεσπίζεται μια «ομάδα εμπειρογνωμόνων για ένα κοινό πλαίσιο αναφοράς στον τομέα του ευρωπαϊκού δικαίου των συμβάσεων», στο εξής «η ομάδα».
   Άρθρο 2
   Καθήκοντα
   Καθήκον της ομάδας είναι να βοηθήσει την Επιτροπή να εκπονήσει πρόταση κοινού πλαισίου αναφοράς στον τομέα του ευρωπαϊκού δικαίου των συμβάσεων, περιλαμβανομένου του δικαίου των καταναλωτικών και επιχειρηματικών συμβάσεων, ιδίως:

               α)

               επιλέγοντας τα τμήματα του σχεδίου κοινού πλαισίου αναφοράς που άπτονται άμεσα ή έμμεσα του δικαίου των συμβάσεων και

               β)

               αναδιαρθρώνοντας, αναθεωρώντας και συμπληρώνοντας τα επιλεγέντα τμήματα του σχεδίου του κοινού πλαισίου αναφοράς, λαμβάνοντας συγχρόνως υπόψη τόσο τις λοιπές ερευνητικές εργασίες που πραγματοποιήθηκαν στον τομέα αυτό όσο και το κεκτημένο της Ένωσης.

         Άρθρο 3
   Διαβούλευση
   Η Επιτροπή μπορεί να ζητά τη γνώμη της ομάδας για οποιοδήποτε θέμα σχετικό με την εκπόνηση πρότασης κοινού πλαισίου αναφοράς στον τομέα του ευρωπαϊκού δικαίου των συμβάσεων.
   Άρθρο 4
   Σύνθεση – διορισμός
   1.   Η ομάδα περιλαμβάνει το πολύ είκοσι μέλη.
   2.   Ο γενικός διευθυντής της ΓΔ Δικαιοσύνης, Ελευθερίας και Ασφάλειας διορίζει τα μέλη της ομάδας που επιλέγονται μεταξύ ειδικών υψηλής ειδίκευσης στο αστικό δίκαιο και ιδίως το δίκαιο των συμβάσεων. Τα μέλη διορίζονται κατά τρόπο που εγγυάται, στο μέτρο του δυνατού, μια ικανοποιητική ισορροπία από άποψη αρμοδιοτήτων, γεωγραφικής προέλευσης και κατανομής ανδρών-γυναικών.
   3.   Τα μέλη διορίζονται σε προσωπική βάση και ενεργούν ανεξάρτητα κατά την άσκηση των καθηκόντων τους και προς το κοινό συμφέρον.
   4.   Η ομάδα περιλαμβάνει εμπειρογνώμονες των ακόλουθων κατηγοριών:

               —

               επιστημονικοί και ερευνητικοί οργανισμοί, ακαδημαϊκός κόσμος,

               —

               ασκούντες συναφή προς τη δικαιοσύνη επαγγέλματα,

               —

               εμπειρογνώμονες που εκπροσωπούν την κοινωνία των πολιτών.

         5.   Η θητεία των μελών της ομάδας λήγει στις 26 Απριλίου 2012.
   6.   Τα μέλη δεν επιτρέπεται να ορίζουν αναπληρωτή που θα τους αντικαθιστά, εκτός και αν αυτό γίνεται με τη συναίνεση της Επιτροπής.
   7.   Τα μέλη τα οποία δεν είναι πλέον σε θέση να συμβάλουν αποτελεσματικά στις εργασίες της ομάδας, παραιτούνται ή δεν πληρούν τις προϋποθέσεις που ορίζονται στην παράγραφο 3 του παρόντος άρθρου ή στο άρθρο 339 της Συνθήκης, μπορούν να αντικατασταθούν για την εναπομένουσα περίοδο της θητείας τους.
   8.   Τα μέλη αναλαμβάνουν ενυπόγραφα την υποχρέωση να ενεργούν προς το δημόσιο συμφέρον και υποβάλλουν δήλωση σχετικά με την ύπαρξη ή όχι συμφέροντος που ενδεχομένως θα υπονόμευε την αντικειμενικότητά τους.
   9.   Τα ονόματα των μελών δημοσιεύονται στο μητρώο των ομάδων εμπειρογνωμόνων της Επιτροπής και στην ιστοσελίδα της ΓΔ Δικαιοσύνης, Ελευθερίας και Ασφάλειας. Τα ονόματα των μελών συγκεντρώνονται, υποβάλλονται σε επεξεργασία και δημοσιεύονται, σύμφωνα με τις διατάξεις του κανονισμού (ΕΚ) αριθ. 45/2001.
   10.   Τα μέλη που δεν επιθυμούν τη γνωστοποίηση των ονομάτων τους μπορούν να υποβάλουν αίτηση για παρέκκλιση από τον κανόνα αυτό. Η αίτηση για τη μη γνωστοποίηση του ονόματος ενός μέλους μιας ομάδας εμπειρογνωμόνων θεωρείται αιτιολογημένη εάν η δημοσίευση θέτει σε κίνδυνο την ασφάλειά του (της) ή την ακεραιότητά του (της) ή θίγει αδικαιολόγητα την ιδιωτική του (της) ζωή.
   Άρθρο 5
   Λειτουργία
   1.   Η προεδρία της ομάδας εμπειρογνωμόνων ασκείται από την Επιτροπή.
   2.   Επιτρέπεται η σύσταση υποομάδων, σε συμφωνία με την Επιτροπή, για την εξέταση συγκεκριμένων ζητημάτων με βάση κριτήρια που καθορίζει η ομάδα. Οι εν λόγω υποομάδες διαλύονται μετά την επίτευξη των στόχων τους.
   3.   Ο εκπρόσωπος της Επιτροπής δύναται να ζητήσει από εμπειρογνώμονες εκτός της ομάδας με ειδική αρμοδιότητα σε ένα θέμα της ημερήσιας διάταξης ή παρατηρητές, ιδίως από το Ευρωπαϊκό Κοινοβούλιο και το Συμβούλιο, να συμμετάσχουν στις εργασίες της ομάδας ή στις εργασίες των υποομάδων, εάν αυτό θεωρηθεί χρήσιμο και/ή αναγκαίο.
   4.   Οι πληροφορίες που αποκτώνται από τη συμμετοχή στις εργασίες της ομάδας ή κάποιας υποομάδας δεν μπορούν να δημοσιοποιηθούν, εφόσον η Επιτροπή κρίνει ότι πρόκειται για εμπιστευτικά θέματα.
   5.   Η ομάδα και οι υποομάδες της κατά κανόνα συνεδριάζουν στους χώρους της Επιτροπής σύμφωνα με τις διαδικασίες και το χρονοδιάγραμμα που αυτή έχει ορίσει. Η Επιτροπή προσφέρει γραμματειακή υποστήριξη. Στις συνεδριάσεις της ομάδας ή των υποομάδων της επιτρέπεται να συμμετέχουν υπάλληλοι της Επιτροπής για τους οποίους οι εργασίες παρουσιάζουν ενδιαφέρον.
   6.   Η ομάδα καταρτίζει τον εσωτερικό κανονισμό της με βάση τους πρότυπους διαδικαστικούς κανόνες για τις ομάδες εμπειρογνωμόνων οι οποίοι θεσπίστηκαν από την Επιτροπή.
   7.   Η Επιτροπή δύναται να δημοσιεύει, στην πρωτότυπη γλώσσα του εκάστοτε εγγράφου, κάθε σύνοψη, συμπέρασμα ή μερικό συμπέρασμα ή έγγραφο εργασίας της ομάδας.
   Άρθρο 6
   Έξοδα συνεδριάσεων
   1.   Οι συμμετέχοντες στις εργασίες της ομάδας δεν αμείβονται για τις υπηρεσίες που παρέχουν.
   2.   Η Επιτροπή επιστρέφει τα έξοδα ταξιδίου και, κατά περίπτωση, διαμονής των μελών που συνδέονται με τις δραστηριότητες της ομάδας σύμφωνα με τους κανόνες της Επιτροπής για την αποζημίωση των εξωτερικών εμπειρογνωμόνων.
   3.   Τα έξοδα των συνεδριάσεων επιστρέφονται εντός των ορίων του ετήσιου προϋπολογισμού που διατίθεται στην ομάδα από τις αρμόδιες υπηρεσίες της Επιτροπής.
   Άρθρο 7
   Εφαρμογή
   Η απόφαση εφαρμόζεται έως τις 26 Απριλίου 2012.

      Βρυξέλλες, 26 Απριλίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ C 255 της 13.9.2001, σ. 1.

      (2)  ΕΕ C 63 της 15.3.2003, σ. 1.

      (3)  COM(2010) 2020 τελικό, σ. 23.

      (4)  ΕΕ L 317 της 3.12.2001, σ. 1.

      (5)  ΕΕ L 8 της 12.1.2001, σ. 1.


Avis juridique important

|

32003D0695

2003/695/ΕΚ: Απόφαση του Συμβουλίου, της 29ης Σεπτεμβρίου 2003, για το διορισμό ενός τακτικού μέλους της Επιτροπής των Περιφερειών

Επίσημη Εφημερίδα αριθ. L 254 της 08/10/2003 σ. 0015 - 0015

Απόφαση του Συμβουλίουτης 29ης Σεπτεμβρίου 2003για το διορισμό ενός τακτικού μέλους της Επιτροπής των Περιφερειών(2003/695/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της αυστριακής κυβέρνησης,Εκτιμώντας τα ακόλουθα:(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.(2) Μετά την παραίτηση του κ. Alfred STINGL, η οποία γνωστοποιήθηκε στο Συμβούλιο στις 9 Σεπτεμβρίου 2003, έμεινε κενή μια θέση τακτικού μέλους της Επιτροπής των Περιφερειών,ΑΠΟΦΑΣΙΖΕΙ:Άρθρο μόνοΟ κ. Heinz SCHADEN, δήμαρχος του Σάλτσμπουργκ, διορίζεται τακτικό μέλος της Επιτροπής των Περιφερειών σε αντικατάσταση του κ. Alfred STINGL για το υπόλοιπο της θητείας του τελευταίου, δηλαδή έως τις 25 Ιανουαρίου 2006.Βρυξέλλες, 29 Σεπτεμβρίου 2003.Για το ΣυμβούλιοΟ ΠρόεδροςF. Frattini(1) ΕΕ L 24 της 26.1.2002, σ. 38.


title: 2005/206/ΕΚ: Απόφαση του Συμβουλίου, της 28ης Φεβρουαρίου 2005, για την υπογραφή και την προσωρινή εφαρμογή του πρόσθετου πρωτοκόλλου της συμφωνίας σχετικά με το εμπόριο, την ανάπτυξη και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου, για να ληφθεί υπόψη η προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας

text:
               15.3.2005

               EL

               Επίσημη Εφημερίδα της Ευρωπαϊκής Ένωσης

               L 68/32

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 28ης Φεβρουαρίου 2005
   για την υπογραφή και την προσωρινή εφαρμογή του πρόσθετου πρωτοκόλλου της συμφωνίας σχετικά με το εμπόριο, την ανάπτυξη και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου, για να ληφθεί υπόψη η προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας
   (2005/206/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310 σε συνδυασμό με το άρθρο 300 παράγραφος 2 πρώτο εδάφιο δεύτερη πρόταση,
   την πράξη προσχώρησης του 2003 και ιδίως το άρθρο 6 παράγραφος 2,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 26 Απριλίου 2004, το Συμβούλιο εξουσιοδότησε την Επιτροπή να διαπραγματευθεί εξ ονόματος της Κοινότητας και των κρατών μελών της με τη Νότια Αφρική πρόσθετο πρωτόκολλο της συμφωνίας σχετικά με το εμπόριο, την ανάπτυξη και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου (1), για να ληφθεί υπόψη η προσχώρηση των δέκα νέων κρατών μελών στην Ευρωπαϊκή Ένωση.

               (2)

               Οι διαπραγματεύσεις αυτές ολοκληρώθηκαν κατά τρόπο ικανοποιητικό κατά την άποψη της Επιτροπής.

               (3)

               Το πρόσθετο πρωτόκολλο που έγινε αντικείμενο διαπραγμάτευσης με τη Δημοκρατία της Νότιας Αφρικής προβλέπει, στο άρθρο 10 παράγραφος 2 την προσωρινή εφαρμογή του πριν τεθεί σε ισχύ.

               (4)

               Με την επιφύλαξη της σύναψής του, το πρόσθετο πρωτόκολλο θα πρέπει να υπογραφεί εξ ονόματος της Κοινότητας και να εφαρμοστεί σε προσωρινή βάση,

         ΑΠΟΦΑΣΙΖΕΙ:
   Άρθρο 1
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) εξ ονόματος της Κοινότητας και των κρατών μελών της το πρόσθετο πρωτόκολλο της συμφωνίας σχετικά με το εμπόριο, την ανάπτυξη και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου, για να ληφθεί υπόψη η προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας.
   Το κείμενο του πρόσθετου πρωτοκόλλου επισυνάπτεται στην παρούσα απόφαση.
   Άρθρο 2
   Το πρόσθετο πρωτόκολλο εφαρμόζεται προσωρινά με την επιφύλαξη της σύναψής του.

      Βρυξέλλες, 28 Φεβρουαρίου 2005.

            Για το Συμβούλιο

            O Πρόεδρος

         F. BODEN

      (1)  ΕΕ L 127 της 29.4.2004, σ. 109.
   ΠΡΌΣΘΕΤΟ ΠΡΩΤΌΚΟΛΛΟ
   της συμφωνίας σχετικά με το εμπόριο, την ανάπτυξη και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου, για να ληφθεί υπόψη η προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας

               ΤΟ ΒΑΣΙΛΕΙΟ ΤΟΥ ΒΕΛΓΙΟΥ,

               Η ΤΣΕΧΙΚΗ ΔΗΜΟΚΡΑΤΙΑ,

               ΤΟ ΒΑΣΙΛΕΙΟ ΤΗΣ ΔΑΝΙΑΣ,

               Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,

               Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,

               Η ΕΛΛΗΝΙΚΗ ΔΗΜΟΚΡΑΤΙΑ,

               ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,

               Η ΓΑΛΛΙΚΗ ΔΗΜΟΚΡΑΤΙΑ,

               Η ΙΡΛΑΝΔΙΑ,

               Η ΙΤΑΛΙΚΗ ΔΗΜΟΚΡΑΤΙΑ,

               Η ΚΥΠΡΙΑΚΗ ΔΗΜΟΚΡΑΤΙΑ,

               Η ΔΗΜΟΚΡΑΤΙΑ ΤΗΣ ΛΕΤΤΟΝΙΑΣ,

               Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,

               ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,

               Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ,

               Η ΔΗΜΟΚΡΑΤΙΑ ΤΗΣ ΜΑΛΤΑΣ,

               ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,

               Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,

               Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,

               Η ΠΟΡΤΟΓΑΛΙΚΗ ΔΗΜΟΚΡΑΤΙΑ,

               Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,

               Η ΣΛΟΒΑΚΙΚΗ ΔΗΜΟΚΡΑΤΙΑ,

               Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,

               ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,

               ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ,

         εφεξής «κράτη μέλη», εκπροσωπούμενα από το Συμβούλιο της Ευρωπαϊκής Ένωσης,
   και
   η Ευρωπαϊκή Κοινότητα,
   (εφεξής «η Κοινότητα»),
   και,
   η Δημοκρατία της Νότιας Αφρικής
   (εφεξής από κοινού «τα παρόντα συμβαλλόμενα μέρη»),
   ΕΧΟΝΤΑΣ ΥΠΟΨΗ τη συμφωνία σχετικά με το εμπόριο, την ανάπτυξη και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου, (εφεξής «συμφωνία ΕΑΣ»), που υπεγράφη στην Πρετόρια στις 11 Οκτωβρίου 1999 και ετέθη σε ισχύ την 1η Μαΐου 2004,
   ΕΚΤΙΜΩΝΤΑΣ ότι η συνθήκη για την προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας (εφεξής «συνθήκη προσχώρησης») υπεγράφη στην Αθήνα στις 16 Απριλίου 2003· και ετέθη σε ισχύ την 1η Μαΐου 2004,
   ΕΚΤΙΜΩΝΤΑΣ ότι σύμφωνα με το άρθρο 6 παράγραφος 2 της συνθήκης προσχώρησης του 2003, η προσχώρηση των νέων συμβαλλόμενων μερών στη συμφωνία ΕΑΣ συμφωνείται με τη σύναψη πρωτοκόλλου της συμφωνίας ΕΑΣ,
   ΣΥΜΦΩΝΟΥΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:
   Άρθρο 1
   Η Τσεχική Δημοκρατία, η Δημοκρατία της Εσθονίας, η Κυπριακή Δημοκρατία, η Δημοκρατία της Λεττονίας, η Δημοκρατία της Λιθουανίας, η Δημοκρατία της Ουγγαρίας, η Δημοκρατία της Μάλτας, η Δημοκρατία της Πολωνίας, η Δημοκρατία της Σλοβενίας και η Σλοβακική Δημοκρατία (εφεξής «τα νέα κράτη μέλη») καθίστανται μέρη της συμφωνίας ΕΑΣ και εγκρίνουν και λαμβάνουν υπόψη όπως και τα λοιπά κράτη μέλη της Κοινότητας, τα κείμενα της συμφωνίας καθώς και των παραρτημάτων, των πρωτοκόλλων και των δηλώσεων που προσαρτώνται σ’ αυτήν.
   ΚΕΦΑΛΑΙΟ Ι
   ΤΡΟΠΟΠΟΙΗΣΕΙΣ ΤΟΥ ΚΕΙΜΕΝΟΥ ΤΗΣ ΣΥΜΦΩΝΙΑΣ ΕΑΣ ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΠΑΡΑΡΤΗΜΑΤΩΝ ΚΑΙ ΤΩΝ ΠΡΩΤΟΚΟΛΛΩΝ ΤΗΣ
   Άρθρο 2
   Γλώσσες και αριθμός πρωτοτύπων
   Το άρθρο 108 της συμφωνίας ΕΑΣ αντικαθίσταται από το ακόλουθο κείμενο:

      «Άρθρο 108
      Η παρούσα συμφωνία συντάσσεται εις διπλούν στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, σλοβακική, σλοβένικη, σουηδική, τσεχική, και φινλανδική γλώσσα και στις επίσημες γλώσσες της Νότιας Αφρικής, εκτός της αγγλικής, όπως Sepedi, Sesotho, Setswana, siSwati, Tshivenda, Xitsonga, Afrikaans, isiNdebele, isiXhosa και isiZulu, και όλα τα κείμενα είναι εξίσου αυθεντικά.»

   Άρθρο 3
   Δασμολογική ποσόστωση
   Στον κατάλογο 6 του παραρτήματος IV της συμφωνίας ΕΑΣ, οι συνολικές δασμολογικές ποσοστώσεις για παρασκευασμένα φρούτα και για παρασκευασμένα μείγματα φρούτων αυξάνονται κατά 1 255 τόνους και 340 τόνους, αντίστοιχα.
   Άρθρο 4
   Κανόνες καταγωγής
   Το πρωτόκολλο 1 της συμφωνίας ΕΑΣ τροποποιείται ως εξής:

               1)

               Το άρθρο 16 παράγραφος 4 αντικαθίσταται από το ακόλουθο κείμενο:
               «4.   Τα πιστοποιητικά κυκλοφορίας EUR.1 πoυ εκδίδονται εκ των υστέρων πρέπει να φέρουν μία από τις ακόλουθες φράσεις:

                           ES

                           “EXPEDIDO A POSTERIORI”

                           CS

                           “VYSTAVENO DODATEČNĚ”

                           DA

                           “UDSTEDT EFTERFØLGENDE”

                           DE

                           “NACHTRÄGLICH AUSGESTELLT”

                           ET

                           “TAGANTJÄRELE VÄLJA ANTUD”

                           EL

                           “ΕΚΔΟΘΕΝ ΕΚ ΤΩΝ ΥΣΤΕΡΩΝ”

                           EN

                           “ISSUED RETROSPECTIVELY”

                           FR

                           “DÉLIVRÉ A POSTERIORI”

                           IT

                           “RILASCIATO A POSTERIORI”

                           LV

                           “IZSNIEGTS RETROSPEKTĪVI”

                           LT

                           “RETROSPEKTYVUSIS IŠDAVIMAS”

                           HU

                           “KIADVA VISSZAMENŐLEGES HATÁLLYAL”

                           MT

                           “MAĦRUĠ RETROSPETTIVAMENT”

                           NL

                           “AFGEGEVEN A POSTERIORI”

                           PL

                           “WYSTAWIONE RETROSPEKTYWNIE”

                           PT

                           “EMITIDO A POSTERIORI”

                           SL

                           “IZDANO NAKNADNO”

                           SK

                           “VYDANÉ DODATOČNE”

                           FI

                           “ANNETTU JÄLKIKÄTEEN”

                           SV

                           “UTFÄRDAT I EFTERHAND”»

                     ;

               2)

               Το άρθρο 17 παράγραφος 2 αντικαθίσταται από το ακόλουθο κείμενο:
               «2.   Τo αντίγραφο πoυ εκδίδεται κατ’ αυτόν τoν τρόπο πρέπει να φέρει μία από τις ακόλουθες λέξεις:

                           ES

                           “DUPLICADO”

                           CS

                           “DUPLIKÁT”

                           DA

                           “DUPLIKAT”

                           DE

                           “DUPLIKAT”

                           ET

                           “DUPLIKAAT”

                           EL

                           “ΑΝΤΙΓΡΑΦΟ”

                           EN

                           “DUPLICATE”

                           FR

                           “DUPLICATA”

                           IT

                           “DUPLICATO”

                           LV

                           “DUBLIKĀTS”

                           LT

                           “DUBLIKATAS”

                           HU

                           “MÁSODLAT”

                           MT

                           “DUPLIKAT”

                           NL

                           “DUPLICAAT”

                           PL

                           “DUPLIKAT”

                           PT

                           “SEGUNDA VIA”

                           SL

                           “DVOJNIK”

                           SK

                           “DUPLIKÁT”

                           FI

                           “KAKSOISKAPPALE”

                           SV

                           “DUPLIKAT”»

                     ;

               3)

               Το παράρτημα IV αντικαθίσταται από το ακόλουθο κείμενο:

                  «ΠΑΡΑΡΤΗΜΑ IV
                  ΔΗΛΩΣΗ ΤΙΜΟΛΟΓΙΟΥ
                  Η δήλωση τιμολογίου, το κείμενο της οποίας ακολουθεί, πρέπει να καταρτίζεται σύμφωνα με τις υποσημειώσεις. Ωστόσο, οι υποσημειώσεις δε χρειάζεται να επαναλαμβάνονται.
                  Ισπανικό κείμενο
                  El exportador de los productos incluidos en el presente documento [autorización aduanera no … (1).] declara que, salvo indicación en sentido contrario, estos productos gozan de un origen preferencial. … (2).
                  Τσεχικό κείμενο
                  Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených, mají tyto výrobky preferenční původ v … (2).
                  Δανικό κείμενο
                  Eksportøren af varer, der er omfattet af nærværende dokument, (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2).
                  Γερμανικό κείμενο
                  Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte … (2) Ursprungswaren sind.
                  Εσθονικό κείμενο
                  Käesoleva dokumendiga hõlmatud toodete eksportija (tolliameti kinnitus nr. … (1)) deklareerib, et need tooted on … (2) sooduspäritoluga, välja arvatud juhul kui on selgelt näidatud teisiti.
                  Ελληνικό κείμενο
                  Ο εξαγωγέας των προϊόντων που καλύπτονται από το παρόν έγγραφο [άδεια τελωνείου υπ'αριθ … (1)] δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2).
                  Αγγλικό κείμενο
                  The exporter of the products covered by this document (customs authorisation No … (1)) declares that, except where otherwise clearly indicated, these products are of … (2) preferential origin.
                  Γαλλικό κείμενο
                  L’exportateur des produits couverts par le présent document [autorisation douanière no … (1)] déclare que, sauf indication claire du contraire, ces produits ont l’origine préférentielle … (2).
                  Ιταλικό κείμενο
                  L’esportatore delle merci contemplate nel presente documento [autorizzazione doganale n. … (1)] dichiara che, salvo indicazione contraria, le merci sono di origine preferenziale … (2).
                  Λεττονικό κείμενο
                  To produktu eksportētājs, kuri ietverti šajā dokumentā (muitas atļauja Nr. … (1)), deklarē, ka, izņemot tur, kur ir citādi skaidri noteikts, šiem produktiem ir preferenciāla izcelsme no … (2).
                  Λιθουανικό κείμενο
                  Šiame dokumente išvardintų prekių eksportuotojas (muitinės liudijimo Nr … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės.
                  Ουγγρικό κείμενο
                  A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő jelzés hianyában az áruk kedvezményes … (2) származásúak.
                  Μαλτέζικο κείμενο
                  L-esportatur tal-prodotti koperti b’dan id-dokument (awtorizzazzjoni tad-dwana nru. … (1)) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali … (2).
                  Ολλανδικό κείμενο
                  De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële … oorsprong zijn (2).
                  Πολωνικό κείμενο
                  Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie.
                  Πορτογαλικό κείμενο
                  O abaixo-assinado, exportador dos produtos abrangidos pelo presente documento [autorização aduaneira n.o … (1)], declara que, salvo indicação expressa em contrário, estes produtos são de origem preferencial … (2).
                  Σλοβενικό κείμενο
                  Izvoznik blaga, zajetega s tem dokumentom (pooblastilo carinskih organov št … (1)) izjavlja, da, razen če ni drugače jasno navedeno, ima to blago preferencialno … (2) poreklo.
                  Σλοβακικό κείμενο
                  Vývozca výrobkov uvedených v tomto dokumente (číslo povolenia … (1)) vyhlasuje, že okrem zreteľne označených, majú tieto výrobky preferenčný pôvod v … (2).
                  Φινλανδικό κείμενο
                  Tässä asiakirjassa mainittujen tuotteiden viejä (tullin lupa n:o … (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … alkuperätuotteita (2).
                  Σουηδικό κείμενο
                  Exportören av de varor som omfattas av detta dokument (tullmyndighetens tillstånd nr … (1)) försäkrar att dessa varor, om inte annat tydligt markerats, har förmånsberättigande … ursprung (2).
                  Κείμενα Νότιας Αφρικής
                  Bagwebi ba go romela ntle ditöweletöwa töeo di akaretöwago ke tokumente ye (Nomoro ya ditöwantle ya tumelelo … (1)) ba ipolela gore ntle le moo go laeditöwego, ditöweletöwa töe ke töa go töwa (2) ka tlhago.
                  Moromelli wa sehlahiswa ya sireleditsweng ke tokomane ena (tumello ya thepa naheng No … (1)) e hlalosa hore, ka ntle ha eba ho hlalositswe ka tsela e nngwe ka nepo, dihlahiswa tsena ke tsa … tshimoloho e kgethilweng (2).
                  Moromelantle wa dikuno tse di tlhagelelang mo lokwalong le (lokwalo lwa tumelelo ya kgethiso No … (1)) o tlhomamisa gore, ntle le fa go tlhagisitsweng ka mokgwa mongwe, dikuno tse ke tsa … dinaga tse di thokegang (2).
                  Umtfumeli ngaphandle walemikhicito lebalwe kulomculu (ngeligunya lalokutfunyelwa ngaphandle Nombolo … (1)) lophakamisa kutsi, ngaphandle kwalapho lekuboniswe khona ngalokucacile, lemikhicito … ngeyendzabuko lebonelelwako (2).
                  Muvhambadzi wa zwibveledzwa mashangoni a nnda, (zwibveledzwa) zwine zwa vha zwo ambiwaho kha ili linwalo (linwalo la u nea maanda la mithelo ya zwitundwannda kana zwirumelwannda la vhu … (1)), li khou buletshedza uri, nga nnda ha musi zwo ambiwa nga inwe ndila-vho, zwibveledzwa hezwi ndi zwa … vhubwo hune ha khou funeseswa kana u takaleleswa (2).
                  Muxavisela-vambe wa swikumiwa leswi nga eka tsalwa leri (Xibalo xa switundziwa xa Nomboro … (1)) u boxa leswaku, handle ka laha swi kombisiweke, swikumiwa leswi i swa ntiyiso swa xilaveko xa le henhla swinene (2).
                  Die uitvoerder van die produkte gedek deur hierdie dokument (doeanemagtiging No … (1)) verklaar dat, uitgesonderd waar andersins duidelik aangedui, hierdie produkte van … voorkeuroorsprong (2) is.
                  Umthumelli-phandle wemikhiqizo ebalwe kilencwadi (inomboro … (1) egunyaza imikhiqizo ephumako) ubeka uthi, ngaphandle kobana kutjengiswe ngendlela ethileko butjhatjhalazi, lemikhiqizo ine … mwelaphi enconyiswako (2).
                  Umthumeli weempahla ngaphandle kwelizwe wemveliso equkwa lolu xwebhu (iirhafu zempahla zesigunyaziso Nombolo … (1)) ubhengeza ukuthi, ngaphandle kwalapho kuboniswe ngokucacileyo, ezi mveliso … zezemvelaphi eyamkelekileyo kunezinye (2).
                  Umthumeli wempahla ebhaliwe kulo mqulu iNombolo … yokugunyaza yentela yempahla … (1) uyamemezela ukuthi, ngaphandle kokuthi kukhonjisiwe ngokusobala, le mikhiqizo iqhamuka … endaweni ekhethekileyo (2).
                  … (3)

                  (Τόπος και ημερομηνία)
                  … (4)

                  (Υπογραφή του εξαγωγέα και αναγραφή, ολογράφως, του ονοματεπωνύμου του προσώπου που υπογράφει τη δήλωση)

         ΚΕΦΑΛΑΙΟ ΙΙ
   ΜΕΤΑΒΑΤΙΚΕΣ ΔΙΑΤΑΞΕΙΣ
   Άρθρο 5
   Διαβουλεύσεις
   Η Δημοκρατία της Νότιας Αφρικής αναλαμβάνει την υποχρέωση να μη προβάλει αξιώσεις, απαιτήσεις ή αιτήματα και να μην τροποποιήσει ούτε να ανακαλέσει παραχωρήσεις σύμφωνα με τα άρθρα XXIV.6 και XXVIII της συμφωνίας GATT σχετικά με τη διεύρυνση της Κοινότητας. Εντούτοις, μέχρι το τέλος Ιουλίου 2004, η Κοινότητα είναι διατεθειμένη να εξετάσει τη δυνατότητα περαιτέρω διαβουλεύσεων βάσει του άρθρου 22.2 της συμφωνίας ΕΑΣ.
   Άρθρο 6
   Εμπορεύματα που βρίσκονται ήδη καθ’ οδόν ή υπό προσωρινή αποθήκευση
   1.   Οι διατάξεις της συμφωνίας είναι δυνατό να εφαρμόζονται στα εμπορεύματα που εξάγονται από τη Νότια Αφρική προς ένα από τα νέα κράτη μέλη ή από ένα από τα νέα κράτη μέλη προς τη Νότια Αφρική, που είναι σύμφωνα με τις διατάξεις του πρωτοκόλλου 1 της συμφωνίας ΕΑΣ και τα οποία, την ημερομηνία της προσχώρησης, βρίσκονται είτε καθ’ οδόν είτε υπό προσωρινή αποθήκευση, σε αποθήκη τελωνειακής αποταμίευσης ή σε ελεύθερη ζώνη στη Νότια Αφρική ή στο έδαφος του εν λόγω νέου κράτους μέλους.
   2.   Σε τέτοιες περιπτώσεις, μπορεί να παρασχεθεί προτιμησιακή μεταχείριση υπό την προϋπόθεση ότι θα υποβληθεί στις τελωνειακές αρχές της χώρας εισαγωγής, εντός τεσσάρων μηνών από την ημερομηνία προσχώρησης, πιστοποιητικό καταγωγής εκδοθέν εκ των υστέρων από τις τελωνειακές αρχές της χώρας εξαγωγής.
   Άρθρο 7
   Ποσοστώσεις το 2004
   Για το έτος 2004, οι αυξήσεις του όγκου των υφιστάμενων δασμολογικών ποσοστώσεων υπολογίζονται κατ’ αναλογία του βασικού όγκου λαμβανομένης υπόψη της περιόδου πριν από την 1η Μαΐου 2004.
   ΚΕΦΑΛΑΙΟ ΙΙΙ
   ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ
   Άρθρο 8
   Το παρόν πρωτόκολλο αποτελεί αναπόσπαστο τμήμα της συμφωνίας ΕΑΣ.
   Άρθρο 9
   1.   Το παρόν πρωτόκολλο εγκρίνεται από την Κοινότητα, από το Συμβούλιο της Ευρωπαϊκής Ένωσης εξ ονόματος των κρατών μελών και από τη Δημοκρατία της Νότιας Αφρικής σύμφωνα με τις οικείες διαδικασίες.
   2.   Τα μέρη υποχρεούνται να κοινοποιούν αμοιβαία την ολοκλήρωση των αντίστοιχων διαδικασιών που αναφέρονται στην παράγραφο 1. Τα έγγραφα έγκρισης κατατίθενται στο Γενικό Γραμματέα του Συμβουλίου της Ευρωπαϊκής Ένωσης.
   Άρθρο 10
   1.   Το παρόν πρωτόκολλο αρχίζει να ισχύει την πρώτη ημέρα του πρώτου μήνα που ακολουθεί την ημερομηνία κατάθεσης του τελευταίου εγγράφου έγκρισης.
   2.   Το παρόν πρωτόκολλο εφαρμόζεται προσωρινώς από την 1η Μαΐου 2004.
   Άρθρο 11
   Το παρόν πρωτόκολλο συντάσσεται εις διπλούν στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, σλοβακική, σλοβένικη, σουηδική, τσεχική, και φινλανδική γλώσσα και στις επίσημες γλώσσες της Νότιας Αφρικής, εκτός της αγγλικής, όπως Sepedi, Sesotho, Setswana, siSwati, Tshivenda, Xitsonga, Afrikaans, isiNdebele, isiXhosa και isiZulu, και καθένα από τα κείμενα αυτά είναι εξίσου αυθεντικό.

            Για τα κράτη μέλη

            Για την Ευρωπαϊκή Κοινότητα

            Για τη Δημοκρατία της Νότιας Αφρικής

      (1)  Όταν η δήλωση τιμολογίου συντάσσεται από εγκεκριμένο εξαγωγέα κατά την έννοια του άρθρου 20 του πρωτοκόλλου, o αριθμός αδείας του εγκεκριμένου εξαγωγέα πρέπει να αναγράφεται σε αυτή τη θέση. Όταν η δήλωση τιμολογίου δε συντάσσεται από εγκεκριμένο εξαγωγέα, είναι δυνατό να παραλειφθούν οι λέξεις που περιέχονται στις αγκύλες ή να παραμένει κενός ο χώρος.

      (2)  Αναγράφεται η καταγωγή των προϊόντων. Όταν η δήλωση τιμολογίου αφορά εν όλω ή εν μέρει προϊόντα καταγωγής Θέουτας και Μελίλιας κατά την έννοια του άρθρου 39 του πρωτοκόλλου, ο εξαγωγέας πρέπει να τα υποδεικνύει σαφώς στο έγγραφο επί του οποίου συντάσσεται η δήλωση μέσω του συμβόλου “CM”.

      (3)  Τα στοιχεία αυτά είναι δυνατό να παραλείπονται αν η πληροφορία αυτή περιέχεται στo ίδιο τo έγγραφο.

      (4)  Βλέπε το άρθρο 19 παράγραφος 5 του παρόντος πρωτοκόλλου. Στις περιπτώσεις που δε ζητείται από τον εξαγωγέα να υπογράψει, η εξαίρεση από την υποχρέωση υπογραφής συνεπάγεται επίσης την εξαίρεση από την υποχρέωση αναγραφής του ονόματος του υπογράφοντος.».


Avis juridique important

|

32002D0675

2002/675/ΕΚ: Απόφαση της Επιτροπής, της 23ης Αυγούστου 2002, για την αποδοχή ανάληψης υποχρέωσης που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Τσεχικής Δημοκρατίας, Μαλαισίας, Δημοκρατίας της Κορέας, Ρωσίας και Σλοβακίας

Επίσημη Εφημερίδα αριθ. L 228 της 24/08/2002 σ. 0034 - 0035

Απόφαση της Επιτροπήςτης 23ης Αυγούστου 2002για την αποδοχή ανάληψης υποχρέωσης που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Τσεχικής Δημοκρατίας, Μαλαισίας, Δημοκρατίας της Κορέας, Ρωσίας και Σλοβακίας(2002/675/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 2238/2000(2), και ιδίως το άρθρο 8,Κατόπιν διαβουλεύσεων με τη συμβουλευτική επιτροπή,Εκτιμώντας τα ακόλουθα:Α. ΔΙΑΔΙΚΑΣΙΑ(1) Με τον κανονισμό (ΕΚ) αριθ. 358/2002(3), η Επιτροπή επέβαλε προσωρινούς δασμούς αντιντάμπινγκ στις εισαγωγές στην Κοινότητα ορισμένων εξαρτημάτων σωληνώσεων, από σίδηρο ή χάλυβα, καταγωγής Τσεχικής Δημοκρατίας, Μαλαισίας, Δημοκρατίας της Κορέας, Ρωσίας και Σλοβακίας.(2) Μετά τη θέσπιση των προσωρινών μέτρων αντιντάμπινγκ, η Επιτροπή εξακολούθησε την έρευνά της σχετικά με το ντάμπινγκ, τη ζημία και τα συμφέροντα της Κοινότητας. Οι διαπιστώσεις και τα οριστικά συμπεράσματα της έρευνας καθορίζονται στον κανονισμό (ΕΚ) αριθ. 1514/2002 του Συμβουλίου για την επιβολή οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Τσεχικής Δημοκρατίας, Μαλαισίας, Δημοκρατίας της Κορέας, Ρωσίας και Σλοβακίας(4).(3) Η έρευνα επιβεβαίωσε το ζημιογόνο ντάμπινγκ αντικείμενο του οποίου αποτελούν οι εισαγωγές καταγωγής των προαναφερομένων χωρών.Β. ΑΝΑΛΗΨΗ ΥΠΟΧΡΕΩΣΗΣ(4) Μετά την έκδοση των προσωρινών μέτρων αντιντάμπινγκ, ένας συνεργαζόμενος παραγωγός-εξαγωγέας στην Τσεχική Δημοκρατία πρότεινε ανάληψη υποχρέωσης ως προς τις τιμές σύμφωνα με το άρθρο 8 παράγραφος 1 του κανονισμού (ΕΚ) αριθ. 384/96 (ο "βασικός κανονισμός"). Πρότεινε, συγκεκριμένα, να πωλεί το υπό εξέταση προϊόν σε τιμή που επιτρέπει τουλάχιστον την εξουδετέρωση των ζημιογόνων επιπτώσεων του ντάμπινγκ.(5) Εξάλλου, η εταιρεία θα υποβάλλει τακτικά στην Επιτροπή λεπτομερείς πληροφορίες σχετικά με τις εξαγωγές της στην Κοινότητα, που θα επιτρέπουν στην Επιτροπή να ελέγχει αποτελεσματικά την εκπλήρωση της αναληφθείσας υποχρέωσης. Ενόψει, τέλος, της διάρθρωσης των πωλήσεων αυτού του παραγωγού-εξαγωγέα η Επιτροπή θεωρεί ότι είναι περιορισμένος ο κίνδυνος καταστρατήγησης της ανάληψης υποχρεώσεων.(6) Με βάση τα ανωτέρω, θεωρείται αποδεκτή η πρόταση της ανάληψης υποχρέωσης.(7) Για να μπορεί η Επιτροπή να ελέγχει αποτελεσματικά τη συμμόρφωση της εταιρείας με την αναληφθείσα υποχρέωσή της, όταν υποβληθεί στην οικεία τελωνειακή αρχή η αίτηση για θέση σε ελεύθερη κυκλοφορία δυνάμει της αναληφθείσας υποχρέωσης, η απαλλαγή από το δασμό εξαρτάται από την υποβολή του εμπορικού τιμολογίου που περιέχει τουλάχιστον τα στοιχεία που παρατίθενται στο παράρτημα του κανονισμού (ΕΚ) αριθ. 1514/2002. Αυτές οι πληροφορίες είναι επίσης αναγκαίες για να επιτρέπουν στις τελωνειακές αρχές να εξακριβώνουν σε ικανοποιητικό βαθμό ότι οι αποστολές αντιστοιχούν στα εμπορικά έγγραφα. Αν δεν υποβληθεί αυτό το τιμολόγιο, ή αν δεν αντιστοιχεί με το προϊόν που προσκομίζεται στο τελωνείο, θα οφείλεται ο κατάλληλος συντελεστής του δασμού αντιντάμπινγκ.(8) Σε περίπτωση εικαζόμενης παραβίασης, παραβίασης ή ανάκλησης της ανάληψης υποχρέωσης, μπορεί να επιβληθεί δασμός αντιντάμπινγκ σύμφωνα με το άρθρο 8 παράγραφοι 9 και 10 του βασικού κανονισμού,ΑΠΟΦΑΣΙΖΕΙ:Άρθρο 1Γίνεται αποδεκτή η ανάληψη υποχρέωσης που πρότεινε ο παραγωγός που αναφέρεται κατωτέρω, στο πλαίσιο της διαδικασίας αντιντάμπινγκ όσον αφορά τις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Τσεχικής Δημοκρατίας, Μαλαισίας, Δημοκρατίας της Κορέας, Ρωσίας και Σλοβακίας.>ΘΕΣΗ ΠΙΝΑΚΑ>Άρθρο 2Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 23 Αυγούστου 2002.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1.(2) ΕΕ L 257 της 11.10.2000, σ. 4.(3) ΕΕ L 56 της 27.2.2002, σ. 4.(4) Βλέπε σελίδα 1 της παρούσας Επίσημης Εφημερίδας.